ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670029022

ขอให้แก้ไขปัญหาเหตุเดือดร้อนรำคาญจากการสัญจรผ่านของรถบรรทุกขนาดใหญ่ ของบริษัทเย็บผ้า (ไม่ทราบชื่อแน่ชัด) เลขที่ .... ซอยนวมินทร์ 26 แยก 7 ถนนนวมินทร์ แขวงคลองกุ่ม เขตบึงกุ่ม กรุงเทพมหานคร จุดสังเกต เข้ามาในซอยนวมินทร์ 26 แยก 7 ประมาณ 500 เมตร จะพบกับที่ตั้งของบริษัทดังกล่าว เนื่องจากผู้ร้องแจ้งว่าบริษัทที่รับเย็บผ้าดังกล่าว จะมีการขนส่งผ้าเป็นจำนวนมากด้วยรถบรรทุกขนาดใหญ่ เช่น รถบรรทุกหกล้อหรือรถบรรทุกสิบล้อ โดยการสัญจรผ่านเส้นทางภายในซอยดังกล่าวส่งผลให้เกิดถนนชำรุดเป็นหลุมเป็นบ่อ และอีกทั้งรถบรรทุกดังกล่าวได้เกี่ยวพันกับสายไฟฟ้าหรือสายสัญญาณเครือข่ายอินเตอร์เน็ตทำให้สายต่างๆ ขาดลงบนพื้นถนน ทำให้ประชาชนในพื้นที่ได้รับความเดือดร้อนเป็นอย่างมาก ซึ่งรถบรรทุกจะสัญจรเข้าออกวันละ 2 รอบ โดยรอบเช้าจะเริ่มตั้งแต่เวลาประมาณ 07.00-08.00 น. และรอบเย็นจะเริ่มตั้งแต่ 17.00 น. เป็นต้นไป ซึ่งจะมีการขนส่งประมาณสัปดาห์ละ 4-5 วัน ประกอบกับการสัญจรผ่านในซอยของรถบรรทุกจะส่งเสียงดังเป็นอย่างมาก ประสบปัญหามาประมาณ 2 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata